Guliašas

Guliašas () – iš Vengrijos kilęs mėsos patiekalas. Tai paprastai iš jautienos, raudonų svogūnų, daržovių, paprikos miltelių, bulvių gaminama tiršta sriubaВ. В. Похлебкин, Кулинарный словарь. М.: Центрполиграф, 1997. Guliašas yra tradicinis vengrų piemenų, gyvulių augintojų patiekalas ir gamintas katile ant laužo.

Pradžioje mėsa pakepama gilioje keptuvėje arba puode. Paskui mėsa puode užpilama verdančiu vandeniu, dedamos apvirtos bulvės, paprika, pomidorų padažas arba švieži pomidorai, kiti prieskoniai, o kad patiekalas įgautų tirštumo dar dedami miltai.

Vengrijoje yra daug guliašo variantų (su makaronais, ryžiais, aviena ir kt.). Guliašas iš paukštienos su grietinės ir paprikos padažu vadinamas Paprikás. Guliašas su aštriu svogūnų, paprikų, pipirų padažu vadinamas piorkioltu (Pörkölt).

Guliašas gaminamas visoje Rytų Europoje, o panašūs gaminiai – Italijoje, JAV, Vokietijoje.

 Šaltiniai 

Kategorija:Rytų Europos virtuvė
Kategorija:Mėsos patiekalai
Kategorija:Troškiniai